Crna Gora

Adresa: Rimski trg 46,

81000 Podgorica, Crna Gora

tel: +382 20 482 176

fax: +382 20 482 306

www.gov.me/mpsv

Ministarstvo poljoprivrede,

šumarstva i vodoprivrede

**JAVNI POZIV**

**za dodjelu podrške uzgoju višegodišnjeg ljekovitog i aromatičnog bilja za 2022. godinu**

Ministarstvo poljoprivrede, šumarstva i vodoprivrede u okviru Agrobudžeta za 2022. godinu i budžetskog programa 2.1.7 Podrška uzgoju višegodišnjeg ljekovitog i aromatičnog bilja objavljuje Javni poziv za dodjelu podrške uzgoju višegodišnjeg ljekovitog i aromatičnog bilja za 2022. godinu. Ovim Javnim pozivom utvrđuju se uslovi, kriterijumi i način prijavljivanja za korišćenje podsticajnih sredstava.

**DEFINICIJA KORISNIKA SREDSTAVA PODRŠKE**

Korisnici podrške po ovom Javnom pozivu su poljoprivredna gazdinstva (nosilac poljoprivrednog gazdinstva), koja moraju biti upisana u Registar poljoprivrednih gazdinstava, u skladu sa Zakonom o poljoprivredi i ruralnom razvoju („Službeni list CG“, br. 56/09, 34/14, 1/15, 30/17 i 59/21), kao i Pravilnikom o obliku i načinu vođenja registra subjekata i registra poljoprivrednih gazdinstava („Službeni list CG“, broj 16/14) najkasnije do trenutka podnošenja Zahtjeva za odobravanje podrške.

Ukoliko su podnosioci Zahtjeva pravna lica, neophodno je da im je djelatnost iz Sektora A: Poljoprivreda, šumarstvo i ribarstvo, u skladu sa Zakonom o klasifikaciji djelatnosti („Službeni list CG“, broj 18/11).

**PRIHVATLJIVE INVESTICIJE**

* Podizanje novih zasada nabavkom sertifikovanog sjemenskog i sadnog materijala višegodišnjeg ljekovitog i aromatičnog bilja;
* Kupovina sistema za navodnjavanje “kap po kap”.

**SPECIFIČNI KRITERIJUMI PRIHVATLJIVOSTI**

* Minimalna površina zasada u zasnivanju je 0,3 ha;
* Minimalna površina zasada koju u Registru poljoprivrednih gazdinstava posjeduje podnosilac zahtjeva koji nabavlja sistem za navodnjavanje „kap po kap“ je 0,3 ha;
* Pravilan geometrijski raspored biljaka u zasadu, tj. definisan međuredni i razmak između biljaka u redu;
* Poštovanje principa dobre poljoprivredne prakse i redovna primjena agrotehničkih mjera;
* Prijem sadnica (zadovoljavajućeg kvaliteta) treba da bude minimum 90% od ukupnog broja posađenih sadnica kako bi investicija bila prihvatljiva za podršku;
* Podržava se nabavka isključivo novih materijala i opreme;
* Investicija se mora započeti i realizovati u 2022. godini;
* Korisnik koji je u prethodne 2 godine dobio podršku u okviru ovog Javnog poziva, ne može konkurisati za istu vrstu investicije na toj istoj parceli;
* Korisnik mora biti državljanin Crne Gore sa mjestom boravka u Crnoj Gori (kopija lične karte), a pravno lice sa sjedištem u Crnoj Gori (Izvod iz Centralnog registra privrednih subjekata).

**NEPRIHVATLJIVI TROŠKOVI**

* Nabavka polovne opreme i materijala;
* Troškovi uvoza, transporta i slične dažbine;
* Troškovi sopstvenog rada;
* Troškovi obrtnih sredstava;
* Troškovi osiguranja i registracije**;**
* Nabavka nesertifikovanog sjemenskog i sadnog materijala.

**VISINA PODRŠKE**

Minimalna visina investicije je 500,00€. Maksimalno prihvatljiva investicija iznosi 10.000€ uz budžetsku podršku do 60% vrijednosti prihvatljive investicije, odnosno do 6.000€. Pored iznosa podrške od 60% još dodatnih 10%, odnosno ukupno 70% podrške od iznosa prihvatljive investicije mogu ostvariti oni podnosioci zahtjeva koji obavljaju poljoprivrednu djelatnost kao jedino ili glavno zanimanje, odnosno koji su upisani u Registar poljoprivrednika u skladu sa propisom kojim je uređeno obavljanje poljoprivredne djelatnosti kao jedinog ili glavnog zanimanja i koji su do trenutka podnošenja zahtjeva za podršku, izmirili doprinose u skladu sa zakonom, dospjele do 30. juna 2021. godine, po osnovu upisa u ovaj Registar.

**POTREBNA DOKUMENTACIJA UZ ZAHTJEV ZA ODOBRAVANJE PODRŠKE**

* Popunjen cjelokupan Zahtjev za odobravanje podrške uzgoju višegodišnjeg ljekovitog i aromatičnog bilja za 2022. godinu;
* Posjedovni list na kome je jasno označena parcela na kojoj je/će zasad biti podignut ili instaliran sistem „kap po kap“ na zasadu;
* Parcela na kojoj je izvršena sadnja ili instaliran sistem “kap po kap”, do momenta isplate sredstava podrške mora biti upisana u Registru poljoprivrednih gazdinstava na ime podnosioca Zahtjeva;
* Fotokopija lične karte podnosioca Zahtjeva;
* Ukoliko je podnosilac Zahtjeva pravno lice, dokaz iz CRPS-a da je pravno lice u trenutku podnošenja Zahtjeva uredno registrovano (Izvod iz registra CRPS-a ne stariji od mjesec dana) i da je registrovana djelatnost pravnog lica iz Sektora A: Poljoprivreda, šumarstvo i ribarstvo po Zakonu o klasifikaciji djelatnosti („Službeni list CG“, broj18/11);
* Dokazi da je investicija realizovana (plaćena od strane podnosioca zahtjeva), a to su:
* Ovjerena faktura dobavljača i ovjerena originalna uplatnica/izvod iz banke, uplaćeni u skladu sa fakturom koju je dobavljač izdao podnosiocu Zahtjeva;
* U slučaju uvozne nabavke: Ovjerena faktura dobavljača i ovjerena originalna uplatnica i/ili swift o prenosu sredstava dobavljaču, JCI (jedinstvena carinska isprava), dokaz o izmirenim obavezama prema Upravi carina Crne Gore – ovjerena uplatnica banke;
* Fotokopija garancije za kupljenu opremu je obavezna za svaki predmet nabavke koji podliježe garanciji;
* Za uvozni sadni materijal neophodno je dostaviti Rješenje o uvozu i stavljanju u promet sadnog materijala izdat od strane Uprave za bezbjednost hrane, veterinu i fitosanitarne poslove Crne Gore i Fitosanitarni sertifikat. Ukoliko se radi o domaćem sadnom materijalu neophodno je dostaviti Sertifikat o priznavanju sadnog materijala izdat od strane Uprave za bezbjednost hrane, veterinu i fitosanitarne poslove Crne Gore;
* Uvjerenje o izmirenim obavezama po osnovu obavljanja poljoprivredne djelatnosti (doprinosi za penzijsko, invalidsko i zdravstveno osiguranje) nosioca poljoprivrednog gazdinstva, zaključno sa 30. junom 2021. godine, izdato od nadležne područne jedinice Uprave prihoda.

**NAČIN PODNOŠENJA ZAHTJEVA ZA ODOBRAVANJE PODRŠKE**

Obrazac Zahtjeva za odobravanje podrške uzgoju višegodišnjeg ljekovitog i aromatičnog bilja za 2022. godinu se može preuzeti sa internet stranice Ministarstva poljoprivrede, šumarstva i vodoprivrede ([www.gov.me](http://www.mpsv.gov.me)/mpsv) ili u kancelarijama Direkcije za savjetodavne poslove u oblasti biljne proizvodnje.

Popunjen obrazac Zahtjeva dostaviti isključivo putem pošte, na sljedeću adresu:

**MINISTARSTVO POLJOPRIVREDE, ŠUMARSTVA I VODOPRIVREDE**

**-Direktorat za ruralni razvoj-**

**po Javnom pozivu za dodjelu podrške uzgoju višegodišnjeg ljekovitog i aromatičnog bilja za 2022. godinu**

**Rimski trg br. 46,**

**81000 Podgorica**

**Informacije u vezi sa ovim Javnim pozivom mogu se dobiti putem telefona:**

**020-482-176**

**Trajanje Javnog poziva je od 18.03.2022. do 01.11.2022. godine.**

Ukoliko ukupna visina podrške, na osnovu Zahtjeva za odobravanje podrške, prevazilazi budžetom planirani godišnji iznos, Ministarstvo će prekinuti dalju realizaciju mjere, obavijestiti poljoprivredne proizvođače i/ili proporcionalno smanjiti iznos sredstava podrške u odnosu na svaki pojedinačni Zahtjev za odobravanje podrške.

Obrada i odobravanje primljenih Zahtjeva će se vršiti u toku trajanja Javnog poziva.

**PROCEDURA REALIZACIJE**

1. Podnosilac Zahtjeva se obraća Zahtjevom za odobravanje podrške uzgoju višegodišnjeg ljekovitog i aromatičnog bilja za 2022. godinu Ministarstvu poljoprivrede, šumarstva i vodoprivrede;
2. Ministarstvo formira Komisiju za dodjelu podrške po Javnom pozivu za dodjelu podrške uzgoju višegodišnjeg ljekovitog i aromatičnog bilja za 2022. godinu, koja obavlja administrativnu i terensku kontrolu primljenih zahtjeva;
3. Na osnovu nalaza administrativne kontrole, ukoliko je Zahtjev po svim kriterijumima i uslovima Javnog poziva prihvatljiv za podršku, Komisija obavlja terensku kontrolu i formira Zapisnik/Izvještaj o realizovanoj investiciji praćen foto zapisom i daje predlog za donošenje Rješenja o isplati podrške;
4. Ministarstvo donosi Rješenje o odobravanju isplate podrške ili Rješenje o odbijanju;
5. Odobreni iznos podrške će biti isplaćen na žiro račun korisnika.

**NAPOMENE**

* Podnosilac Zahtjeva odgovara za tačnost i vjerodostojnost podataka i dokumentacije podnešene uz Zahtjev za ostvarivanje prava na podršku;
* Podnosilac Zahtjeva je dužan da terensku kontrolu odvede na parcelu na kojoj je podignut predmetni zasad/instaliran sistem „kap po kap“, označenu u posjedovnom listu priloženom uz Zahtjev;
* Podnosilac Zahtjeva može konkurisati sa jednim zahtjevom u toku trajanja Javnog poziva;
* Jedna definisana parcela ne može se dijeliti između više gazdinstava radi ostvarivanja prava na podršku;
* Podrška se može ostvariti isključivo uz priložen dokaz da je predmetna nabavka plaćena, a investicija realizovana u skladu sa uslovima i kriterijumima Javnog poziva;
* Ako se dio realizovane investicije odnosi na nabavku sistema za navodnjavanje „kap po kap“, isti je prihvatljiv za isplatu ukoliko je stavljen u funkciju, što će se utvrditi prilikom terenske kontrole;
* Podnosilac Zahtjeva, čiji Zahtjev ne bude prihvatljiv za podršku, dobiće Rješenje o odbijanju sa razlozima o odbijanju;
* U slučaju da podnosilac Zahtjeva ne dozvoli ili spriječi rad Komisije, te na bilo koji drugi način utiče na njen rad, podneseni Zahtjev neće biti odobren;
* Ministarstvo poljoprivrede, šumarstva i vodoprivrede može da pokrene provjeru realnosti i osnovanosti prikazanih troškova i izvršenih uplata, vrijednosti sadnog materijala i slično, kao i pokretanje finansijske provjere svih pristiglih računa kod nadležnih organa;
* Nabavka sjemenskog i sadnog materijala i sistema „kap po kap“ može biti prihvatljiva za podršku samo ukoliko je dobavljač lice registrovano za obavljane predmetne djelatnosti, a za sadni i sjemenski materijal registrovano i u relevantnim registrima Uprave za bezbjednost hrane, veterinu i fitosanitarne poslove;
* Ukoliko se u postupku finansijske provjere realnosti i osnovanosti prikazanih troškova kod nadležnih organa, utvrdi da je korisnik sredstava na bilo koji način doveo u zabludu ili naveo na pogrešan zaključak Komisiju za dodjelu podrške, korisnik sredstva podsticaja shodno članu 33 Zakona o poljoprivredi i ruralnom razvoju („Službeni list CG”, br. 56/09, 34/14,1/15, 30/17 i 59/21) dužan je da vrati sredstva podsticaja koja su nenamjenski utrošena, uvećana za iznos zatezne kamate. Takođe, korisnik sredstava podsticaja u ovom slučaju, gubi pravo na svaki vid podsticaja u naredne dvije godine od dana donošenja pravosnažnog rješenja Ministarstva.

**NEBLAGOVREMENO PODNIJETA DOKUMENTACIJA SE NEĆE RAZMATRATI.**